|  |  |
| --- | --- |
|  | Por samtitola artikolo vidu la paĝon Rafz (stacidomo). |



**Rafz** estas komunumo en la distrikto Bülach, Kantono Zuriko, Svislando. Ĝi havis 3795 loĝantojn je la 31-a de decembro 2007.

Geografio
---------

Rafz situas sur ebenaĵo norde de la rivero Rejno, la tiel nomata *Kampo de Rafz* (germane *Rafzer Feld*), inter Bülach kaj Ŝafhaŭzo. Al al komunumo apartenas krom la vilaĝo Rafz mem la setlejoj Solgen, Chnübrechi, Eichenrütenen (kie situas la stacidomo), Hüslihof, Birkenhof kaj Rütihof.

La teritorio de la komunumo etendiĝas sur areo de 10,74 km², de kiuj 33% estas kovritaj de arbaro, 52% servas por agrikulturo kaj 11% por setlado; 4% estas trafiksurfaco.

Najbaraj komunumoj
------------------

La komunumo Rafz limas en nordo al Jestetten (Baden-Virtembergo, Germanio), en oriento al Lottstetten (Baden-Virtembergo, Germanio), en sudoriento Rüdlingen (SH), en sudo Buchberg(SH), en sudsudokcidento al Eglisau, en okcidento al Wil, kaj en nordokcidento al Dettighofen (Baden-Virtembergo, Germanio).

Trafiko
-------

Rafz situas sur la trajnlinio de la Svisaj Federaciaj Fervojoj de Zuriko tra Bülach al Ŝafhaŭzo kaj estas per ĝi bone konektita al la reto de la Zurika Trafik-Unio.
Tra la komunumo pasas la grava kantona ĉefvojo n-ro 4 de Bülach tra germana teritorio al Ŝafhaŭzo. En Bülach la ĉefvojon daŭrigas la svisa aŭtovojo A52 al direkto de Zuriko.

Historio
--------

La unua skriba mencio de Rafz datiĝas el donacdokumente de la jaro 870 verkita de Ludoviko la germano. Per ĝi li donacis la bienon *Odilloz* en Rafz al la Monaĥejo Rejnaŭo. En la jaro 1478 la voktrajtoj pri Rafz transiris al Eglisau. Kiam la urbo Zuriko en la jaro 1496 akiris Eglisaŭon ankaŭ Hüntwangen fariĝis zurika kiel parto de la voktdistrikto Eglisaŭ ĝis la jaro 1798. Per la franca invado dum la Helveta Respubliko Hüntwangen transiris al la nova distrikto Bülach, al kiu ĝi ankoraŭ hodiaŭ apartenas.

Dum la dua mondmilito je la 22-a de februaro 1945 Rafz estis erare bombita de usonaj aviadiloj, kio kaŭzis morton de 8 homoj.

Bildaro
-------

* Vilaĝocentro de RafzVilaĝocentro de Rafz
* Vilaĝa putoVilaĝa puto
* komunuma domokomunuma domo
* Vilaĝa centro kun komunuma domoVilaĝa centro kun komunuma domo
* RubakvopurigejoRubakvopurigejo
* Preĝejo de RafzPreĝejo de Rafz
* Faktrabdomoj en la vilaĝocentroFaktrabdomoj en la vilaĝocentro
* Faktrabdomoj en la vilaĝocentroFaktrabdomoj en la vilaĝocentro

Referencoj
----------

1. ↑  Fonto: Statistikaj informoj pri Rafz en la retejo de Kantono Zuriko
2. ↑  Fonto: *Ueli Müller*: *Rafz* en *Historia Leksikono de Svislando* (2010-07-27)

Vidu ankaŭ
----------

* Rafz (stacidomo)

Eksteraj ligiloj
----------------

* Kategorio Rafz en la Vikimedia Komunejo (Multrimedaj datumoj)

* Oficiala retejo de la komunumo Rafz
* Rafz en la Historia Leksikono de Svislando germane france itale


|  |  |  |  |
| --- | --- | --- | --- |
| 

| v • d • rKomunumoj de la distrikto Bülach |
| --- |
| Bachenbülach • Bassersdorf • **Bülach** • Dietlikon • Eglisau • Embrach • Freienstein-Teufen • Glattfelden • Hochfelden • Höri • Hüntwangen • Kloten • Lufingen • Nürensdorf • Oberembrach • Opfikon-Glattbrugg • Rafz • Rorbas • Wallisellen • Wasterkingen • Wil • Winkel |  |

 |